CELEX: 62009CN0193
Language: el
Date: 2009-06-01 00:00:00
Title: Υπόθεση C-193/09 P: Αναίρεση που άσκησε την 1η Ιουνίου 2009 η Kaul GmbH κατά της αποφάσεως που εξέδωσε το Πρωτοδικείο (πέμπτο τμήμα) στις 25 Μαρτίου 2009 στην υπόθεση T-402/07, Kaul GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) — Bayer AG

15.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/8
            
         Αναίρεση που άσκησε την 1η Ιουνίου 2009 η Kaul GmbH κατά της αποφάσεως που εξέδωσε το Πρωτοδικείο (πέμπτο τμήμα) στις 25 Μαρτίου 2009 στην υπόθεση T-402/07, Kaul GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) — Bayer AG
   (Υπόθεση C-193/09 P)
   2009/C 193/08
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Kaul GmbH (εκπρόσωποι: R. Kunze, Rechtsanwalt και Solicitor, G. Würtenberger, Rechtsanwalt)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Bayer AG
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου των Ευρωπαϊκών Κοινοτήτων της 25ης Μαρτίου 2009 στην υπόθεση T-402/07, Kaul GmbH κατά ΓΕΕΑ — Bayer (αναιρεσιβαλλόμενη απόφαση), με την οποία το Πρωτοδικείο απέρριψε την προσφυγή κατά της αποφάσεως του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΑΑ), της 1ης Αυγούστου 2007, με την οποία επικυρώθηκε η απόφαση του τμήματος ανακοπών περί απορρίψεως της ανακοπής κατά της αιτήσεως καταχωρίσεως κοινοτικού σήματος υπ' αριθ. 000 195 370«ACRCOL»,
            
         
               —
            
            
               μετά την περάτωση της έγγραφης διαδικασίας, να ορίσει ακρόαση ενώπιον του Δικαστηρίου,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα υποστηρίζει ότι η απόφαση του Πρωτοδικείου συνιστά παράβαση των οικείων διατάξεων του κανονισμού ΕΚ 40/94 του Συμβουλίου (1) και ότι, επιπλέον, παραβιάζει θεμελιώδεις διαδικαστικές αρχές. Συνεπώς, η αίτηση αναιρέσεως κατά της αποφάσεως που εξέδωσε το Πρωτοδικείο στις 25 Μαρτίου 2009 είναι βάσιμη για τον λόγο ότι
   
               —
            
            
               το Πρωτοδικείο ερμήνευσε εσφαλμένως το άρθρο 74, παράγραφος 2, του κανονισμού (ΕΚ) 40/94 για το κοινοτικό σήμα και, επομένως, με την έκδοση της αναιρεσιβαλλομένης αποφάσεως παρέβη την εν λόγω διάταξη,
            
         
               —
            
            
               το Πρωτοδικείο, κρίνοντας με την αναιρεσιβαλλόμενη απόφαση ότι η προσβολή του δικαιώματος ακροάσεως ήταν άνευ σημασίας για την έκβαση της δίκης, έσφαλε και παρέβη το άρθρο 61, παράγραφος 2, και το άρθρο 73 του κανονισμού (ΕΚ) 40/94 για το κοινοτικό σήμα, και
            
         
               —
            
            
               το Πρωτοδικείο εσφαλμένως επικύρωσε την κρίση του τμήματος προσφυγών όσον αφορά τα κριτήρια βάσει των οποίων εκτιμάται η πιθανότητα κινδύνου συγχύσεως, σύμφωνα με το άρθρο 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.
            
         
      (1)  Κανονισμός (ΕΚ) 40/94 του Συμβουλίου, της 20ης Δεκεμβρίου 1993, για το κοινοτικό σήμα ΕΕ L 11, σ. 1